CELEX: 31999F0130(09)
Language: el
Date: 1998-10-15 00:00:00
Title: Πράξη του Διοικητικού Συμβουλίου της Europol της 15ης Οκτωβρίου 1998 για την έγκριση των κανόνων που αφορούν τις εξωτερικές σχέσεις της Europol με οργανισμούς που συνδέονται με την Ευρωπαϊκή Ένωση

Σημαντική ανακοίνωση νομικού περιεχομένου

|

31999F0130(09)

Πράξη του Διοικητικού Συμβουλίου της Europol της 15ης Οκτωβρίου 1998 για την έγκριση των κανόνων που αφορούν τις εξωτερικές σχέσεις της Europol με οργανισμούς που συνδέονται με την Ευρωπαϊκή Ένωση  

Επίσημη Εφημερίδα αριθ. C 026 της 30/01/1999 σ. 0089 - 0090

ΠΡΑΞΗ ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ ΤΗΣ EUROPOL της 15ης Οκτωβρίου 1998 για την έγκριση των κανόνων που αφορούν τις εξωτερικές σχέσεις της Europol με οργανισμούς που συνδέονται με την Ευρωπαϊκή Ένωση (1999/C 26/10)ΤΟ ΔΙΟΙΚΗΤΙΚΟ ΣΥΜΒΟΥΛΙΟ,Έχοντας υπόψη:τη σύμβαση, βάσει του άρθρου Κ.3 της συνθήκης για την Ευρωπαϊκή Ένωση, για την ίδρυση Ευρωπαϊκής Αστυνομικής Υπηρεσίας («σύμβαση Europol») (1), και ιδίως το άρθρο 42 παράγραφος 1,ότι το διοικητικό συμβούλιο θεσπίζει ομοφώνως τους κανόνες περί των εξωτερικών σχέσεων της Europol με τους οργανισμούς που συνδέονται με την Ευρωπαϊκή Ένωση,ΘΕΣΠΙΖΕΙ ΤΟΥΣ ΑΚΟΛΟΥΘΟΥΣ ΚΑΝΟΝΕΣ:Άρθρο 1 ΟρισμοίΓια τους σκοπούς των παρόντων κανόνων:α) η φράση «οργανισμοί που συνδέονται με την Ευρωπαϊκή Ένωση» δηλώνει τους οργανισμούς που αναφέρει το άρθρο 10 παράγραφος 4 σημεία 1 έως 3 της σύμβασης Europol 7β) ως «συμφωνία» νοείται η συναφθείσα για την επίτευξη των στόχων του άρθρου 2 της σύμβασης Europol.Άρθρο 2 Συμφωνίες1. Η Europol μπορεί να συνάπτει συμφωνίες με οργανισμούς που συνδέονται με την Ευρωπαϊκή Ένωση.2. Το διοικητικό συμβούλιο δύναται να καθορίζει με ποιους οργανισμούς συνδεδεμένους με την Ευρωπαϊκή Ένωση πρέπει να διεξαχθούν διαπραγματεύσεις για τη σύναψη συμφωνιών.3. Ο διευθυντής της Europol, μετά από άδεια του διοικητικού συμβουλίου, αρχίζει διαπραγματεύσεις σχετικά με τις συμφωνίες αυτές. Οι συμφωνίες μπορούν να συναφθούν μόνο μετά την έγκρισή τους από το διοικητικό συμβούλιο.Άρθρο 3 Αξιωματικοί σύνδεσμοιΑπαιτείται συμφωνία για την απόσπαση αξιωματικών συνδέσμων της Europol στους οργανισμούς που συνδέονται με την Ευρωπαϊκή Ένωση και για την απόσπαση αξιωματικών συνδέσμων των οργανισμών που συνδέονται με την Ευρωπαϊκή Ένωση στην Europol. Η συμφωνία αυτή ορίζει τις προϋποθέσεις της απόσπασης και τις αρμοδιότητες που ανατίθενται στους αξιωματικούς συνδέσμους.Άρθρο 4 Υποδοχή ανώτατων υπαλλήλωνΟ διευθυντής της Europol ενημερώνει τακτικά το διοικητικό συμβούλιο σχετικά με τις επισκέψεις στην Europol ανώτατων υπαλλήλων οργανισμών που συνδέονται με την Ευρωπαϊκή Ένωση.Άρθρο 5 Τακτικές συνεδριάσεις1. Ο διευθυντής της Europol, κατόπιν εγκρίσεως του διοικητικού συμβουλίου, μπορεί να καθιερώσει τακτικές συνεδριάσεις με οργανισμούς που συνδέονται με την Ευρωπαϊκή Ένωση.2. Εφόσον υπάρχει συμφωνία που προβλέπει τακτικές συνεδριάσεις, δεν απαιτείται πλέον έγκριση του διοικητικού συμβουλίου.Άρθρο 6 Ενημέρωση του διοικητικού συμβουλίουΟ διευθυντής της Europol ενημερώνει τακτικά το διοικητικό συμβούλιο για τις εξωτερικές σχέσεις της Europol με οργανισμούς που συνδέονται με την Ευρωπαϊκή Ένωση.Άρθρο 7 Ανταλλαγή πληροφοριών1. Οι προκείμενοι κανόνες δεν θίγουν τους κανόνες που αφορούν τη διαβίβαση δεδομένων προσωπικού χαρακτήρα από την Europol προς τρίτα κράτη και τρίτους οργανισμούς, τους κανόνες για την προστασία του απορρήτου των πληροφοριών Europol και τους κανόνες σχετικά με τη λήψη πληροφοριών εκ μέρους της Europol από τρίτους.2. α) Προκειμένου να εκπληρώσει τους στόχους του άρθρου 2 της σύμβασης Europol, η Europol μπορεί να διαβιβάζει δεδομένα μη προσωπικού χαρακτήρα που υπάγονται στο βασικό επίπεδο προστασίας όπως προβλέπεται στο άρθρο 8 παράγραφος 1 των κανόνων για την προστασία του απορρήτου των πληροφοριών της Europol, εάν:- έχει συναφθεί σχετική συμφωνία υπό τους όρους του άρθρου 2 της παρούσας πράξης,- προκειμένου για συγκεκριμένα στοιχεία, ο διευθυντής της Europol θεωρεί ότι η προστασία αυτών των δεδομένων εξασφαλίζεται από τον οργανισμό που συνδέεται με την Ευρωπαϊκή Ένωση.β) Για τη διαβίβαση δεδομένων μη προσωπικού χαρακτήρα διαβαθμισμένων Europol 1, 2 ή 3, απαιτείται συμφωνία. Η συμφωνία αυτή πρέπει να λαμβάνει υπόψη τους κανόνες για την προστασία του απορρήτου των πληροφοριών της Europol.Άρθρο 8 Έναρξη ισχύοςΟι παρόντες κανόνες αρχίζουν να ισχύουν την 1η Ιανουαρίου 1999.Χάγη, 15 Οκτωβρίου 1998.Για το διοικητικό συμβούλιοΟ ΠρόεδροςK. RUSO(1) ΕΕ C 316 της 27.11.1995, σ. 1.